Forslag til ny kontingentstruktur
Forslagsstiller: Lars Ritland, medlemssansvarlig

Med referanse til dialog med ansvarlige i idrettsforbundet for KlubbAdmin (som vi benytter som medlemsregister og faktureringsløsning) foreslår jeg ny struktur på familiekontingenten. Bakgrunnen for forslaget er at faktureringsløsningen ikke lenger støtter vår familiekontingent, men krever egen faktura pr. medlem i familien. Dersom løsningen innen januar 2021 likevel skulle utvikles til å støtte gjeldende familiekontingent, foreslår jeg at gjeldende familiekontingentstruktur beholdes.

Forslag til ny familiekontingentstruktur:
· Familien må bestå av minimum 3 medlemmer
· Hovedmedlem - familie: "høyt" beløp - ca. 2 ganger enkeltmedlemskontingent (eks. kr. 700,-)
· Øvrige medlemmer - familie: "lavt" beløp - ca. minimumsbeløp pr. medlem (eks. kr. 50,-)
For en familie på 3 personer vil totalbeløpet med mine eksempelbeløp bli det samme som i dag (700 + 50 + 50), mens for en familie på fire og større blir det en liten økning. Klubben vil dog få redusert inntekt da fakturagebyret på kr. 14,- påløper 3 ganger i stedet for 1 gang i dag. Jeg ber Styret evt. hensynta dette og selv foreslå selve satsene for årsmøtet. Forslaget mitt gjelder strukturen med en relativt høy hovedmedlemsavgift og lav avgift (minimum 50) for øvrige familiemedlemmer.

Mvh. Lars Ritland
Medlemsansvarlig

